9. การจัดการ

โครงสร้างการจัดการ

องค์ประกอบและการแต่งตั้งคณะกรรมการบริษัทฯ / วิธีการแต่งตั้ง /ถอดถอนการแต่งตั้งคณะ

กรรมการบริษัทฯ

โดยที่ประชุมผู้ถือหุ้นเป็นผู้เลือกตั้งกรรมการ ตามหลักเกณฑ์ และวิธีการเลือกตั้ง แต่งตั้ง
และถอดถอนให้เป็นไปตามวิธีการที่กำหนดไว้ในข้อบังคับของ บริษัทฯ

บริษัทมีคณะกรรมการของบริษัทไม่น้อยกว่า 5 คน และกรรมการไม่น้อยกว่ากึ่งหนึ่ง (1/2)
ของจำนวนกรรมการทั้งหมดต้องมีถิ่นอยู่ในราชอาณาจักร และกรรมการไม่น้อยกว่าสามในสี่ (3/4)
ของจำนวนกรรมการทั้งหมดต้องเป็นบุคคลผู้ที่มีสัญชาติไทย

การลงนามผูกพันบริษัทให้กรรมการ 2 คน ลงลายมือชื่อร่วมกันและประทับตราสำคัญของบริษัท
คณะกรรมการอาจกำหนดชื่อกรรมการผู้มีอำนาจลงนามผูกพันบริษัทพร้อมประทับตราสำคัญของบริษัท

- กรรมการนั้นให้ที่ประชุมผู้ถือหุ้นเลือกตั้งตามหลักเกณฑ์และวิธีการดังต่อไปนี้

  1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

  2. ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
  เลือกตั้งบุคคลคนเดียวหรือหลายคนเป็นกรรมการก็ได้
  แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

  3.
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่ประชุมผู้ถือหุ้นต้องเลือกตั้งในครั้งนั้นให้ประธานเป็นผู้ออกเสียงชี้ขาด

  คณะกรรมการบริษัท ประกอบด้วยคณะกรรมการรวม 3 ชุดคือ

  1. คณะกรรมการบริษัท 13 ท่าน

  2. คณะกรรมการบริหาร 5 ท่าน

  3. คณะกรรมการตรวจสอบ 3 ท่าน

รายนามคณะกรรมการบริษัท 13 ท่าน ประกอบด้วย

  1 นายบุญปกรณ์ โชควัฒนา ประธานกรรมการ

  2 นายปราโมทย์ ปวโรฬารวิทยา รองประธานกรรมการ

  3 นางศิรินา ปวโรฬารวิทยา รองประธานกรรมการ/

  ประธานกรรมการบริหาร

  4 นายบุญชัย โชควัฒนา กรรมการ

  5 นายบุญเกียรติ โชควัฒนา กรรมการ

  6 นายสมศักดิ์ ธนสารศิลป์ กรรมการ

  7 นายปณิธาน ปวโรฬารวิทยา กรรมการบริหาร

  8 นางสาวพรทิพย์ วรถาวรวิวัฒน์ กรรมการบริหาร

  9 นางไปรยา ลุลิตานนท์ กรรมการบริหาร

  10 นางสาวประวรา ปวโรฬารวิทยา กรรมการบริหาร

  11 นางสุพร ศรีอุดมพร ประธานกรรมการตรวจสอบ

  12 นายทวีศักดิ์ เสนาณรงค์ กรรมการตรวจสอบ

  13 นายภุชชงค์ วนิชจักรวงศ์ กรรมการตรวจสอบ

  เลขานุการบริษัท นางสาวสุนีย์ ทิพย์อุดมลักษณ์

อำนาจหน้าที่ของคณะกรรมการ

1. ดำเนินกิจการของบริษัทฯ ให้เป็นไปตามกฎหมาย และวัตถุประสงค์ข้อบังคับของบริษัทฯ
ตลอดจนมติของที่ประชุมผู้ถือหุ้น

  2. ปฏิบัติหน้าที่ด้วยความซื่อสัตย์สุจริต และระมัดระวังรักษาผลประโยชน์ของบริษัทฯ เป็นสำคัญ

  3. มีหน้าที่ที่จะไม่ประกอบกิจการอันมีสภาพอย่างเดียวกัน และไม่แข่งขันกับกิจการของบริษัทฯ
  ไม่ว่าจะทำเพื่อประโยชน์ตนหรือผู้อื่น เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

  4. กรรมการต้องแจ้งข้อมูลให้แก่บริษัทฯ ทราบ โดยมิชักช้าในกรณีต่อไปนี้

  4.1 กรณีกรรมการมีส่วนได้เสียไม่ว่าโดยตรงหรือโดยอ้อม ในสัญญาใดๆ ที่บริษัทฯ
  ทำขึ้นระหว่างรอบปีบัญชี โดยระบุข้อเท็จจริงเกี่ยวกับลักษณะของสัญญา
  ชื่อคู่สัญญาและส่วนได้เสียของกรรมการ

  4.2 ถือหุ้นหรือหุ้นกู้ในบริษัทฯ
  และบริษัทในเครือโดยระบุจำนวนทั้งหมดที่เพิ่มขึ้นหรือลดลงในระหว่างรอบปีบัญชี

  5. มีหน้าที่จัดเตรียมงบแสดงฐานะทางการเงินของบริษัทฯ

รายนามคณะกรรมการบริหาร 5 ท่านประกอบด้วย

  1. นางศิรินา ปวโรฬารวิทยา ประธานกรรมการบริหาร

  2. นายปณิธาน ปวโรฬารวิทยา กรรมการผู้จัดการ

  3. นางสาวพรทิพย์ วรถาวรวิวัฒน์ รองกรรมการผู้จัดการ

  4. นางไปรยา ลุลิตานนท์ กรรมการบริหาร

  5. นางสาวประวรา ปวโรฬารวิทยา กรรมการบริหาร

อำนาจหน้าที่ของคณะกรรมการบริหาร

1.  ดำเนินกิจการของบริษัทฯ ให้เป็นไปตามกรอบอำนาจหน้าที่ของคณะกรรมการ

2.  ใช้ความระมัดระวังในการดำเนินกิจการของบริษัทฯ

3.  ดำเนินกิจการของบริษัทฯ ด้วยความซี่อสัตย์ สุจริต เพื่อรักษาไว้ซึ่งผลประโยชน์

  ของบริษัทฯ

  รายนามคณะกรรมการตรวจสอบ 3 ท่าน ประกอบด้วย

  1. นางสุพร ศรีอุดมพร ประธานคณะกรรมการตรวจสอบ

  2. นายทวีศักดิ์ เสนาณรงค์ กรรมการตรวจสอบ

  3. นายภุชชงค์ วนิชจักร์วงศ์ กรรมการตรวจสอบ

  นางสาวอังคนางค์ อุ่นละม้าย เลขานุการคณะกรรมการตรวจสอบ

วาระการดำรงตำแหน่ง

1.  ประธานกรรมการตรวจสอบ 1 ปี

2.  กรรมการตรวจสอบ 1 ปี

ขอบเขตหน้าที่และความรับผิดชอบ

  คณะกรรมการตรวจสอบของบริษัทมีขอบเขต หน้าที่
  และความรับผิดชอบและรายงานต่อคณะกรรมการบริษัทดังต่อไปนี้

1.  ดูแลกระบวนการจัดทำและการเปิดเผยข้อมูลในรายงานทางการเงินของบริษัทฯ
    ให้มีความถูกต้องครบถ้วนเป็นที่เชื่อถือได้
    โดยการประสานงานกับผู้ตรวจสอบบัญชีภายนอกและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี

2.  ดูแลให้บริษัทฯ มีระบบการควบคุมภายในที่เหมาะสมและมีประสิทธิภาพ
    โดยสอบทานร่วมกับผู้ตรวจสอบภายนอกและผู้ตรวจสอบภายใน
    ถึงความเพียงพอของระบบการควบคุมภายในของบริษัทฯ

3.  ดูแลไม่ให้เกิดความขัดแย้งทางผลประโยชน์โดยการสอบทานการทำรายการระหว่างบริษัทฯ
    หรือบริษัทย่อยกับบุคคลที่เกี่ยวโยงกัน

4.  ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

5.  สอบทานหลักฐานการไต่สวนภายใน
    เมื่อมีข้อสงสัยหรือสันนิษฐานว่าอาจมีการทุจริตหรือมีสิ่งผิดปกติหรือมีความบกพร่องสำคัญในระบบการควบคุมภายใน
    และนำเสนอคณะกรรมการบริษัทพิจารณาต่อไป

6.  สั่งการและสอบทานหลักฐานหากมีข้อสงสัยว่าอาจมีการฝ่าฝืนกฏหมายหรือข้อกำหนดใดๆ
    ของตลาดหลักทรัพย์ ซึ่งมีหรืออาจมีผลกระทบต่อฐานะการเงินและผลการดำเนินงานของบริษัทฯ
    อย่างมีนัยสำคัญ

7.  ภารกิจอื่นๆ ตามที่คณะกรรมการบริษัทกำหนดหรือมอบหมายเป็นการเฉพาะ
    เช่นทบทวนนโยบายการบริหารการเงินและบริหารความเสี่ยง
    ทบทวนและเสนอความเห็นต่อคณะกรรมการเกี่ยวกับการปฏิบัติตามจรรยาบรรณทางธุรกิจของผู้บริหาร
    (Code Of Corporate Conducts) ทบทวนร่วมกับผู้บริหารของบริษัทฯ ในรายงานสำคัญๆ
    ที่ต้องเสนอต่อสาธารณชนตามที่กฎหมายกำหนด ได้แก่
    บทวิเคราะห์ของฝ่ายบริหารในรายงานประจำปี เป็นต้น

¼ÙéºÃÔËÒÃ

เจ้าหน้าที่ระดับผู้บริหาร

  ----------------------------------------- -----------------------------
  1. นางศิรินา ปวโรฬารวิทยา                    ประธานกรรมการบริหาร

  2. นายปณิธาน ปวโรฬารวิทยา                   กรรมการผู้จัดการ

  3. นางสาวพรทิพย์ วรถาวรวิวัฒน์                 รองกรรมการผู้จัดการ

  4. นางสาวประวรา ปวโรฬารวิทยา               ผู้จัดการฝ่ายออกแบบและการตลาด

  5. นางไปรยา ลุลิตานนท์                       ผู้จัดการสินค้า

  6. นางมีนา กันตถาวร                         ผู้จัดการสินค้า

  7. นางสาวสุนีย์ ไวความดี                      ผู้จัดการสินค้า

  8. นางเยาวเรศ เลิศสุคนธรส                   ผู้จัดการฝ่ายต่างประเทศ

  9. นางสาวสุนีย์ ทิพย์อุดมลักษณ์                   ผู้จัดการแผนกบัญชี – การเงิน

  10. นายประสิทธิ์ แสงศรัณย์                     ผู้จัดการแผนกสำนักงาน
  ----------------------------------------- -----------------------------

ข้อมูลของคณะกรรมการและผู้บริหารเกี่ยวกับวุฒิการศึกษา ตามรายละเอียดแนบ 1

ข้อมูลผู้มีอำนาจควบคุมดำรงตำแหน่งเป็นผู้บริหารในบริษัทย่อย บริษัทร่วม และบริษัทที่เกี่ยวข้อง
ตามเอกสารแนบ 2

การสรรหากรรมการและผู้บริหาร

  บริษัทฯไม่มีการกำหนดสัดส่วนกรรมการที่เป็นตัวแทนผู้ถือหุ้นแต่ละกลุ่ม

  บริษัทคัดเลือกกรรมการโดยผ่านคณะกรรมการบริษัท

  บริษัทคัดเลือกผู้บริหารโดยผ่านคณะกรรมการบริหาร

ค่าตอบแทนของผู้บริหารของบริษัท

  ในปี 2546 ไม่มีค่าตอบแทนกรรมการ

  เงินเดือนของผู้บริหารรวม 10 รายเท่ากับ 7,700,000 บาท

การกำกับดูแลกิจการ

 

  บริษัทฯ ได้ปฏิบัติตามหลักการกำกับดูแลกิจการที่ดี 15 ข้อ
  โดยเป็นไปตามแนวทางของตลาดหลักทรัพย์แห่งประเทศไทย
  ที่ต้องการให้บริษัทจดทะเบียนพึงปฏิบัติ ดังมีรายละเอียดดังต่อไปนี้

  นโยบายเกี่ยวกับการกำกับดูแลกิจการ (ตามหลักการ ข้อ 1)

  คณะกรรมการบริษัทตระหนักถึงความสำคัญของการกำกับดูแลกิจการที่ดี
  โดยได้ดำเนินการอย่างต่อเนื่องเพื่อเสริมสร้างให้องค์กรมีระบบที่มีประสิทธิภาพ ประสิทธิผล
  โปร่งใสในการดำเนินธุรกิจ ก่อให้เกิดความเชื่อมั่นยอมรับ จากผู้ถือหุ้น ผู้ลงทุน บุคคลโดยทั่วไป
  อันนำมาซึ่งความเจริญก้าวหน้า ความมั่นคงแก่กิจการ เป็นประโยชน์ต่อผู้ถือหุ้น ผู้มีส่วนได้เสีย
  และสังคมโดยส่วนรวม ตลอดจนเป็นการเสริมสร้างความก้าวหน้าแก่พนักงาน
  จึงได้กำหนดนโยบายการกำกับดูแลกิจการไว้เป็นลายลักษณ์อักษร

  การเคารพต่อสิทธิของผู้ถือหุ้น และผู้มีส่วนได้เสีย (ตามหลักการาข้อ 2,3และ4)

  บริษัทให้ความเคารพต่อสิทธิแห่งความเป็นเจ้าของของผู้ถือหุ้น
  โดยปฏิบัติต่อผู้ถือหุ้นทุกรายอย่างเท่าเทียมกัน ในการประชุมผู้ถือหุ้นซึ่งปกติจัดให้มีปีละ 1 ครั้ง
  ในวัน เวลา และสถานที่ที่เหมาะสม
  บริษัทได้ส่งข้อมูลถูกต้องครบถ้วนให้ผู้ถือหุ้นได้พิจารณาล่วงหน้าไม่น้อยกว่า 7 วัน
  การลงทะเบียนเข้าประชุมเป็นไปโดยสะดวกสามารถลงทะเบียนล่วงหน้าก่อนการประชุมไม่น้อยกว่า
  2 ชั่วโมง เปิดโอกาสให้ผู้ถือหุ้นได้ซักถามและแสดงความคิดเห็นในที่ประชุมได้ทุกวาระ

  สำหรับผู้มีส่วนได้เสีย บริษัทได้ให้ความดูแลและให้ความมั่นใจว่า
  สิทธิของผู้มีส่วนได้เสียจะได้รับการคุ้มครองและปฏิบัติด้วยดี
  สนับสนุนให้มีการร่วมมือกันระหว่างบริษัทและผู้มีส่วนได้เสียเพื่อสร้างความมั่นคงให้แก่กิจการและความเข้าใจที่ดีต่อกัน

  คณะกรรมการ โครงสร้างบทบาทหน้าที่ (ตามหลักการข้อ 5,8,9,11,12และ14)

คณะกรรมการบริษัท

  คณะกรรมการบริษัทมีจำนวน 14 ท่าน
  ประกอบด้วยกรรมการที่เป็นผู้บริหารและกรรมการที่ไม่เป็นผู้บริหาร จำนวน 11 ท่าน
  โดยมีกรรมการที่เป็นอิสระจำนวน 3 ท่าน
  ซึ่งเป็นไปตามประกาศของตลาดหลักทรัพย์แห่งประเทศไทย
  และดำรงตำแหน่งเป็นกรรมการตรวจสอบของบริษัท

  กรรมการบริษัท มีวาระการดำรงตำแหน่งตามข้อบังคับของบริษัท
  และเมื่อครบวาระแล้วอาจได้รับการเลือกตั้งกลับเข้าดำรงตำแหน่งต่อไปได้อีก

  คณะกรรมการบริษัท มีหน้าที่ในการกำหนดนโยบาย แผนงาน งบประมาณ และกลยุทธ์ทางธุรกิจ
  ตลอดจนควบคุมการดำเนินงานของบริษัท โดยการกำหนดขอบเขต อำนาจ หน้าที่
  และความรับผิดชอบของคณะกรรมการแต่ละชุด และผู้บริหารอย่างชัดเจน
  และมีกรรมการผู้จัดการในฐานะหัวหน้าคณะผู้บริหารรับผิดชอบต่อคณะกรรมการบริษัท
  ในการดูแลการดำเนินธุรกิจและการปฏิบัติงานของบริษัทให้สอดคล้องกับนโยบายของคณะกรรมการบริษัท

  คณะกรรมการบริษัทได้กำหนดให้มีการประชุมไม่น้อยกว่าไตรมาสละ 1 ครั้ง
  โดยมีการกำหนดวาระที่ชัดเจน และนำส่งเอกสารก่อนการประชุมล่วงหน้า
  เพื่อให้คณะกรรมการได้มีเวลาในการพิจารณาศึกษาข้อมูลอย่างเพียงพอก่อนเข้าร่วมประชุม

  คณะกรรมการบริษัทได้ตระหนักถึงความสำคัญของการจัดทำรายงานทางการเงินที่ถูกต้องและมีความน่าเชื่อถือโดยได้จัดทำรายงานความรับผิดชอบของคณะกรรมการบริษัทต่อการจัดทำรายงานทางการเงิน

  คณะอนุกรรมการ

  ปัจจุบันบริษัทมีเฉพาะคณะกรรมการตรวจสอบ สำหรับในกรณีการสรรหากรรมการ
  และการกำหนดค่าตอบแทน
  บริษัทมีนโยบายที่จะแต่งตั้งเป็นคณะอนุกรรมการเฉพาะกิจเพื่อพิจารณาเป็นครั้ง ๆ ไป
  เนื่องจากบริษัทมีโครงสร้างขององค์กรที่ไม่ซับซ้อน ดังนั้น บริษัทฯ
  เห็นว่าในปัจจุบันการพิจารณาและตัดสินในเรื่องต่าง ๆ สามารถทำได้อย่างมีประสิทธิภาพ
  โดยคณะกรรมการบริษัทและคณะฝ่ายจัดการ นอกจากนี้บริษัทฯ
  ยังมีคณะกรรมการตรวจสอบคอยให้คำแนะนำและคำปรึกษาในเรื่องต่าง ๆ

  ความขัดแย้งของผลประโยชน์ (ตามหลักการข้อ 6)

  บริษัทมีแนวทางปฏิบัติที่ชัดเจนในการดูแล
  เพื่อขจัดปัญหาความขัดแย้งทางผลประโยชน์อย่างรอบคอบด้วยความมีเหตุมีผล

  การทำรายการที่อาจมีความขัดแย้งทางผลประโยชน์
  บริษัทได้แจ้งและเปิดเผยมติของที่ประชุมโดยระบุ มูลค่า รายการ คู่สัญญา
  เหตุผลความจำเป็นของการทำรายการดังกล่าวตามหลักเกณฑ์ของตลาดหลักทรัพย์แห่งประเทศไทย

  จริยธรรมธุรกิจ (ตามหลักการข้อ 7)

  บริษัทได้จัดทำจริยธรรมธุรกิจ เพื่อให้กรรมการ ผู้บริหาร และพนักงานของบริษัท
  ยึดถือเป็นแนวทางในการปฏิบัติต่อบริษัท ผู้ถือหุ้น ลูกค้า พนักงาน คู่ค้า สังคม สิ่งแวดล้อม
  และคู่แข่งขันทางการค้า

  นอกจากนั้น
  บริษัทได้ประกาศใช้จรรยาบรรณพนักงานให้เป็นแนวทางในการประพฤติปฏิบัติตนของผู้บริหารและพนักงาน
  ในการทำหน้าที่ตามภาระกิจของบริษัทด้วยจิตสำนึกที่ดี

  ค่าตอบแทนกรรมการ (ตามหลักการข้อ 10)

  ที่ประชุมผู้ถือหุ้นอนุมัติวงเงินค่าตอบแทนและมอบหมายให้คณะกรรมการบริษัทเป็นผู้พิจารณาจัดสรรค่าตอบแทนผู้บริหารเป็นไปตามหลักการและนโยบายที่คณะกรรมการบริหารกำหนด
  ซึ่งเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่าน

  ระบบการควบคุมตรวจสอบภายในและการบริหารความเสี่ยง (ตามหลักการข้อ 13)

  คณะกรรมการบริษัทให้ความสำคัญต่อระบบการควบคุมในด้านการดำเนินงาน การเงิน
  การปฏิบัติงาน และการกำกับดูแล
  โดยมีหน่วยงานตรวจสอบภายในทำหน้าที่ตรวจสอบการปฏิบัติงานของระบบดังกล่าว
  รวมถึงระบบงานคอมพิวเตอร์
  ตลอดจนให้คำแนะนำเพื่อให้เกิดความมั่นใจว่าได้ดำเนินการตามแนวทางที่กำหนดอย่างมีประสิทธิผล
  มีความเป็นอิสระ สามารถทำหน้าที่ตรวจสอบและถ่วงดุลได้อย่างเต็มที่

  คณะกรรมการบริษัทจึงกำหนดให้หน่วยงานตรวจสอบภายใน
  รายงานผลการตรวจสอบโดยตรงต่อคณะกรรมการตรวจสอบ
  และบริษัทได้จัดให้มีการประเมินความเสี่ยง
  ทบทวนและกำหนดมาตรการควบคุมและป้องกันความเสี่ยงที่อาจจะเกิดขึ้น
  โดยให้ความสำคัญกับสัญญาณเตือนภัยล่วงหน้าและความผิดปกติที่มีนัยสำคัญ

  การเปิดเผยข้อมูลและความสัมพันธ์กับผู้ลงทุน (ตามหลักการข้อ 15)

  บริษัทให้ความสำคัญต่อการเปิดเผยข้อมูลที่มีความโปร่งใสและทั่วถึง
  โดยได้เผยแพร่ข้อมูลข่าวสารต่าง ๆ
  เพื่อให้ผู้ลงทุนและผู้ที่เกี่ยวข้องได้รับทราบทั้งโดยผ่านช่องทางและสื่อการเผยแพร่ข้อมูลของตลาดหลักทรัพย์แห่งประเทศไทย
  และผ่านทางอินเตอร์เน็ต www.btnc.co.th
  ถึงแม้บริษัทจะไม่ได้จัดตั้งหน่วยงานเฉพาะเพื่อให้บริการข้อมูลและข่าวสารกิจกรรมต่าง ๆ
  แต่บริษัทก็มีบุคคลที่สามารถให้ข้อมูลและข่าวสารตามที่นักลงทุนและผู้ที่เกี่ยวข้องตามต้องการ

  ในปี 2546 บริษัทมีการประชุมผู้ถือหุ้นจำนวน 1 ครั้ง และประชุมคณะกรรมการจำนวน

6 ครั้ง โดยการเข้ารวมประชุมของกรรมการบริษัทแต่ละท่าน สรุปได้ดังนี้

+-----------------------------+-------------------+--------------------+
| รายชื่อ                       | การเข้าร่วมประชุม    |                    |
+-----------------------------+-------------------+--------------------+
|                             | การประชุมผู้ถือหุ้น 1   | การประชุมคณะกรรมการ |
|                             | ครั้ง               | 6 ครั้ง              |
+-----------------------------+-------------------+--------------------+
| 1. นายบุญปกรณ์ โชควัฒนา        | 1                 |   1                |
+-----------------------------+-------------------+--------------------+
| 2. นายปราโมทย์ ปวโรฬารวิทยา   | 1                 | -                  |
+-----------------------------+-------------------+--------------------+
| 3. นางศิรินา ปวโรฬารวิทยา      | 1                 | 6                  |
+-----------------------------+-------------------+--------------------+
| 4. นายบุญชัย โชควัฒนา          | 1                 | -                  |
+-----------------------------+-------------------+--------------------+
| 5. นายบุญเกียรติ โชควัฒนา       | 1                 | -                  |
+-----------------------------+-------------------+--------------------+
| 6. นายสมศักดิ์ ธนสารศิลป์        | 1                 | 4                  |
+-----------------------------+-------------------+--------------------+
| 7. นางสาวพรทิพย์ วรถาวรวิวัฒน์   | 1                 | 6                  |
+-----------------------------+-------------------+--------------------+
| 8. นายปณิธาน ปวโรฬารวิทยา     | 1                 | 6                  |
+-----------------------------+-------------------+--------------------+
| 9. นางไปรยา ลุลิตานนท์         | 1                 | 6                  |
+-----------------------------+-------------------+--------------------+
| 10.นางสาวประวรา ปวโรฬารวิทยา | 1                 | 4                  |
+-----------------------------+-------------------+--------------------+
| 11. นางสุพร ศรีอุดมพร          | 1                 | 6                  |
+-----------------------------+-------------------+--------------------+
| 12. นายทวีศักดิ์ เสนาณรงค์       | -                 | 1                  |
+-----------------------------+-------------------+--------------------+
| 13. นายภุชชงค์ วนิชจักร์วงศ์      | -                 | 1                  |
+-----------------------------+-------------------+--------------------+

การดูแลเรื่องการใช้ข้อมูลภายใน

  บริษัทมีนโยบายและวิธีการดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตน
  รวมทั้งการซื้อขายหลักทรัพย์โดยเฉพาะในช่วง 1 เดือน ก่อนที่งบการเงินเผยแพร่ต่อสาธารณชน

บุคลากร

ณ. 31 ธันวาคม 2546 บริษัทมีพนักงานทั้งสิ้น 420 คน โดยแบ่งเป็น

- พนักงานสำนักงานมีจำนวนทั้งสิ้น 157 คน

 - พนักงานขายมีจำนวนทั้งสิ้น 263 คน

  ค่าตอบแทนพนักงาน 61.32 ล้านบาท โดยเป็นค่าตอบแทนในรูปของเงินเดือน เบี้ยเลี้ยง
  ค่าคอมมิชชั่น ค่าล่วงเวลา

การพัฒนาพนักงาน

  บริษัทมีนโยบายพัฒนาพนักงานทุกหน่วยงานอย่างต่อเนื่อง
  เพื่อให้พนักงานปฏิบัติหน้าที่ได้อย่างมีประสิทธิภาพและเกิดประสิทธิผลต่อบริษัทสูงสุด
  โดยจัดให้มีการสัมมนาและฝึกอบรมทั้งภายในและภายนอกบริษัท
  โดยเฉพาะอย่างยิ่งหน่วยงานที่มีส่วนเกี่ยวข้องกับลูกค้าโดยตรง โดยในปี 2547
  จะเน้นเพิ่มความรู้ให้กับบุคลากรในด้านภาษา เพื่อให้รองรับกับการเปิดการค้าเสรี
  บริษัทได้จัดทำโครงการพัฒนาพนักงานและระบบประเมินผลการปฏิบัติงานเพื่อตรวจสอบคุณภาพของงานและผลการฝึกอบรมพัฒนา
  ตลอดจนส่งเสริมให้พนักงานได้ศึกษาต่อในระดับที่สูงขึ้น
  อีกทั้งยังกำหนดนโยบายและกลยุทธ์การจัดการที่สอดคล้องกับแผนพัฒนาศักยภาพของพนักงาน